section_heading: New York
paragraph_text: Diana se preselila u New York City te je čitavu sljedeću godinu radila kao konobarica, daktilografkinja, pa čak i kao pratilja, ali je sakupila dovoljno novca da se 1977. upiše na Sveučilište u New Yorku. Gotovo dvije godine poslije, Diana je ponovno srela Unborna, koji je uspio u njoj probuditi nepoznate razaralačke moći, te joj ponovno rekao kako je ona "odabrana". Diana je nakon toga pala u depresiju, i čak je razmišljala o samoubojstvu kada je upoznala profesora Aldrigea.